|  |  |  |
| --- | --- | --- |
| REPUBLICA MOLDOVA  **CONSILIUL RAIONAL HÎNCEŞTI**  MD-3400, mun. Hînceşti, str. M. Hîncu, 138  tel. (269) 2-20-48, fax (269) 2-23-02,  E-mail: consiliul@hincesti.md |  | РЕСПУБЛИКА МОЛДОВА  **РАЙОHНЫЙ СОВЕТ ХЫНЧЕШТЬ**  МД-3400, мун. Хынчешть, ул. М.Хынку, 138  тел. (269) 2-20-48, факс (269) 2-23-02,  E-mail: consiliul@hincesti.md |

***PROIECT***

**D E C I Z I E**

**mun. Hînceşti**

**din \_\_\_\_\_\_\_\_\_2025 nr. 02/\_\_\_\_\_**

**Cu privire normele specifice ale**

**IMSP ,,Centrul de Sănătate Sărata-Galbenă,,**

Având în vedere demersulșefului IMSP ,,Centrul de Sănătate Sărata-Galbenă” nr.02/1-20/268 din 07 martie 2025, în temeiul articolului 4 al Legii ocrotirii sănătății nr.411-XIII din 28 martie 1995, în conformitate, cu prevederile Normelor metodologice cu privire la formarea devizului de venituri şi cheltuieli (business-plan) şi gestionarea mijloacelor financiare provenite din fondurile asigurării obligatorii de asistență medicală de către instituțiile medico-sanitare publice încadrate în sistemul asigurării obligatorii de asistență medicală aprobate prin Ordinul Ministerului Sănătății al Republicii Moldova nr.1182/322-A din 22.12.2023,, în conformitate cu Regulamentul privind salarizarea angajaților din instituțiile medico-sanitare publice încadrate în sistemul asigurării obligatorii de asistență medicală, aprobat prin Hotărârea Guvernului nr.837/2016, cu modificările ulterioare (modificarea Regulamentului conform Hotărârii Guvernului nr.28 din 29.01.2025**)**,, Regulamentul instituțiilor medico-sanitare publice raionale aprobat prin Decizia Consiliului raional Hîncești nr.04/03 din 16.07.2018, și ținând cont de Decizia Consiliului administrativ ale IMSP din raionul Hîncești nr.1, 2, 3, din 05.03.2025, în temeiul art.43, alin.(1) lit. q) și alin. (2), art. 46, alin.(1) din Legea privind administrarea publică locală nr. 436-XVI din 28.12.2006, coraborate cu art.118; 120; 132 Cod Administrativ nr.116/2018 Consiliul Raional Hîncești, **DECIDE**:

1. Se aprobă:
   1. Organigrama IMSP ,,Centrul de Sănătate Sărata-Galbenă” pentru anul 2025 (se anexează);
   2. Statele de personal aIMSP,, Centrul de Sănătate Sărata-Galbenă” pentru anul 2025 din mijloacele FAOAM pe categorii de personal în limita de 29,00 unități cu fondul de salariu în volum de 305872,5 mii lei, cu aplicarea prevederilor începând cu 1 ianuarie 2025;
2. Se coordonează:
   1. Acordul adițional nr.5 din 21 octombrie 2024 la Contractul de acordare a asistenței medicale (de prestare a servicilor medicale) încheiat între Compania Naţională de Asigurări în Medicină și IMSP ,,Centrul de Sănătate Sărata-Galbenă” pentru anul 2024 (nr. 05-08/278 din 29 decembrie 2023);
   2. Modificări la devizul de venituri și cheltuieli din mijloacele fondurilor asigurării obligatorii de asistență medicală pentru anul 2024 la AMP la IMSP ,,Centrul de Sănătate Sărata-Galbenă” și anume – micșorarea sumei Veniturilor și Cheltuielilor cu 4941.58 lei și majorarea la IMD cu 2910.00 lei conform Acordului adițional nr.5 din 21 octombrie 2024 la Contractul de acordare a asistenței medicale încheiat între Compania Naţională de Asigurări în Medicină și IMSP ,,Centrul de Sănătate Sărata-Galbenă” pentru anul 2024;
   3. Acordul Aditional Nr.6 din 31 decembrie 2024 la Contractul de acordare a asistenței medicale (de prestare a servicilor medicale) încheiat între Compania Naţională de Asigurări în Medicină și IMSP ,,Centrul de Sănătate Sărata-Galbenă” pentru anul 2024 (nr. 05-08/278 din 29 decembrie 2023);
   4. Modificări la devizul de venituri și cheltuieli din mijloacele fondurilor asigurării obligatorii de asistență medicală pentru anul 2024 la AMP la IMSP ,,Centrul de Sănătate Sărata-Galbenă” și anume – majorarea sumei Veniturilor și Cheltuielilor cu 1953.65 lei conform Acordului adițional nr.6 din 31 decembrie 2024 la Contractul de acordare a asistenței medicale încheiat între Compania Naţională de Asigurări în Medicină și IMSP ,,Centrul de Sănătate Sărata-Galbenă” pentru anul 2024;
   5. Modificări interne fără Acord adițional la devizul de venituri și cheltuieli din mijloacele fondurilor asigurării obligatorii de asistență medicală pentru anul 2024 la AMP la IMSP ,,Centrul de Sănătate Sărata-Galbenă” anume – reducerea sumei planificate la Capitolul „Medicamente” cu 11100.00 lei și redirecționarea catre capitolul Alte cheltuieli;
   6. Devizul de venituri și cheltuieli (business-plan) din mijloacele fondurilor asigurării obligatorii de asistență medicală al IMSP ,,Centrul de Sănătate Sărata-Galbenă” pentru anul 2025, suma contractuală la partea de Venituri 4,938,819.45 lei, alte venituri 70,189.64 lei, capitolul Cheltuieli 5,022,813.25 lei, conform Contractului de acordare a asistenței medicale (de prestare a serviciilor medicale nr.05-08/278 din 31.12.2024), încheiat între IMSP ,,Centrul de Sănătate Sărata-Galbenă” și Compania Națională de Asigurări în Medicină;
   7. Devizul de venituri și cheltuieli (business-plan) stabilit din mijloace extrabugetare pentru anul 2025 al IMSP ,,Centrul de Sănătate Sărata-Galbenă” la partea de venituri în volum de 7340.00 lei, și la partea de cheltuieli în volum de 20388.00 lei;
   8. Contractul de acordare a asistenței medicale (de prestare a servicilor medicale) încheiat între Compania Naţională de Asigurări în Medicină și IMSP ,,Centrul de Sănătate Sărata-Galbenă” pentru anul 2025 (nr. 05-08/278 din 31 decembrie 2024) în volum de 4 938 819 MDL 45 bani (patru milioane nouă sute treizeci și opt mii opt sute nouăsprezece MDL, 45 bani);
3. Se aprobă delegarea în funcțiile de serviciu ale dnei Aliona GRIGORAȘ, vicepreședinte al raionului, monitorizarea executării prezentei decizii.
4. Prezenta decizie intră în vigoare la data includerii în Registrul de Stat al Actelor Locale și poate fi contestată la Judecătoria Hîncești, sediul Ialoveni, în termen de 30 de zile de la data comunicării potrivit prevederilor Codului Administrativnr.116/2018.

**Preşedintele şedinţei: \_\_\_\_\_\_\_\_\_\_\_\_\_\_\_\_\_\_**

**Contrasemnează:**

**Secretar al**

**Consiliului Raional Hînceşti Elena MORARU TOMA**

Inițiat:\_\_\_\_\_\_\_\_\_\_\_\_\_\_\_\_\_\_\_\_\_\_ Iurie Levinschi, Președintele raionului,

Coordonat: \_\_\_\_\_\_\_\_\_\_\_\_\_\_\_\_\_\_Aliona Grigoraș, vicepreședinte al raionului,

Avizat:\_\_\_\_\_\_\_\_\_\_\_\_\_\_\_\_\_\_\_\_\_Sergiu Pascal, specialist principal(jurist)

Elaborat/Avizat:\_\_\_\_\_\_\_\_\_\_\_\_\_\_Elena Moraru Toma, Secretar al CR

**NOTA INFORMATIVĂ**

**la proiectul Deciziei nr.02/\_\_\_\_\_\_ din \_\_\_\_\_\_\_\_\_2025**

**Cu privire normele specifice ale**

**IMSP ,,Centrul de Sănătate Sărata-Galbenă”**

|  |
| --- |
| **1. Cauzele care au condiționat elaborarea proiectului, inițiatorii şi autorii proiectului** |
| Inițiatorul proiectului de decizie este Preşedintele raionului Raionului Hîncești în baza demersului șefului IMSP ,,Centrul de Sănătate Sărata-Galbenă” nr.02/1-20/268 din 07.03.2025. A elaborat proiectul de decizie Secretarul CR. |
| **2. Modul de reglementare a problemelor abordate în proiect de cadru normativ în vigoare** |
| Soluționarea problemei date reiese din pct.15, alin.7 din Regulamentul instituțiilor medico-sanitare publice aprobat prin Decizia Consiliului Raional Hîncești nr. 04/03 din 16.07.2018 care stipulează că Fondatorul al IMSP ,,Centrul de Sănătate Sărata-Galbenă” are competența de a coordona devizul de venituri și cheltuieli. şi în temeiul art. 43, alin.1, lit.(q), alin. 2; art 46 alin.1 al Legii privind administrația publică locală Nr.436-XVI din 28.12.2006. |
| **3. Scopul şi obiectivele proiectului** |
| Proiectul de Decizie Cu privire la normele specifice ale IMSP ,,Centrul de Sănătate Sărata-Galbenă” urmărește scopul de a onora competențele atribuite prin lege fondatorului instituției |
| **4. Estimarea riscurilor legate de implementarea acestui proiect** |
| Riscuri estimate nu sunt . |
| **5. Modul de incorporare a proiectului în sistemul actelor normative în vigoare, actele normative care trebuie elaborate sau modificate după adoptarea proiectului** |
| Proiectul de decizie nr. \_\_ din \_\_\_, 2025, **Cu privire la normele specifice ale IMSP** ,,**Centrul de Sănătate Sărata-Galbenă”,** nu contravine şi nu necesită modificări ale actelor normative în vigoare.  Întru respectarea Legii nr. 239 din 13.11.2008 privind transparența în procesul decizional, proiectul a fost plasat pe pagina web oficială a CR Hîncești www.hincesti.md, la compartimentul Transparența în procesul decizional/Consultări publice . |

Ex. Elena Moraru Toma, Secretar al CR